От какво зависи колко кисело е киселото мляко?
Вече знаете, че киселото ни мляко се прави със закваска от двата популярни в България щама млечнокисели бактерии lactobacillus bulgaricus и streptococcus thermophilus. Именно те са отговорни за качествата на киселото мляко - аромат, консистенция, киселинност. Балансът между двете бактерии в млякото пък зависи от температурата и времето на заквасване. Например lactobacilus-ът обича да му е по-топло и се развива по-бързо на по-висока температура от тази, която се харесва на streptococcus-а. Дори няколко градуса повече по време на заквасяването променят значително баланса в полза на lactobacillus. А когато той е повече, млякото е по-кисело на вкус, като млякото с лилавата капачка, което правим. streptococcus дава повече мек аромат и по-сладък лек вкус, като млеката със зелена и синя капачка. Причината за вкуса се крие в тайната на заквасяването, а ние сме се опитали да предложим различни млека за всеки вкус, било по-кисел или умерено сладък.